title: Rakkomandazzjoni għal deċiżjoni tal-Kunsill li tagħti għajnuna reċiproka lill-Ungerija

text:
     MT

MT        MT
 ---pagebreak---             IL-KUMMISSJONI TAL-KOMUNITAJIET EWROPEJ

                                            Brussell, 30.10.2008
                                            COM(2008) 716 finali

                           Rakkomandazzjoni għal

                        DEĊIŻJONI TAL-KUNSILL

                  li tagħti għajnuna reċiproka lill-Ungerija

                                Proposta għal

                        DEĊIŻJONI TAL-KUNSILL

     li tagħti għajnuna finanzjarja tal-UE lill-Ungerija għaż-żmien medju

                       (ippreżentata mill-Kummissjoni)

MT                                                                          MT
 ---pagebreak---                                MEMORANDUM TA’ SPJEGAZZJONI

     1.       INTRODUZZJONI
     Minn nofs l-2006 ’l hawn, l-awtoritajiet Ungeriżi bdew jagħmlu sforzi kbar biex jikkoreġu l-
     iżbilanċi esterni u interni akkumulati tal-pajjiż. Minkejja r-riżultati tanġibbli miksuba f’dawn
     l-aħħar sentejn, inkluż it-tnaqqis sinifikanti fid-defiċit tal-amministrazzjoni pubblika u t-
     tnaqqis gradwali fid-defiċit tal-kont korrenti, is-swieq finanzjarji Ungeriżi ġew taħt pressjoni
     kbira minn kmieni f’Ottubru 2008. Dan huwa marbut mal-vulnerabilitajiet finanzjarji
     relattivament kbar tal-Ungerija minħabba d-dejn estern kbir tagħha (qrib il-100 % tal-PGD), li
     dan l-aħħar żdied b’self ta’ valuti barranin lis-settur privat u l-ogħla proporzjon ta' dejn
     pubbliku fir-reġjun (madwar 66 % tal-PGD). L-awtoritajiet malajr ħabbru pakkett politiku
     komprensiv maħsub biex jerġa' jsaħħaħ il-fiduċja tal-investituri u jtaffi l-pressjoni li qed
     tinħass fis-swieq finanzjarji. Il-miżuri jinkludu tnaqqis aċċellerat tad-defiċit fl-2008 u fl-2009,
     li jnaqqas il-bżonn tal-gvern għall-finanzjament, u għadd ta’ passi meqjusa biex jiftħu s-suq
     tad-dejn tal-gvern u jżidu l-likwidità fis-suq tal-iskambji tal-kambju. Madankollu, billi jista'
     jkun mistenni deterjorament fil-kont kapitali u finanzjarju fl-2008 u speċjalment fl-2009,
     b’riżultat tat-turbolenza fis-swieq finanzjarji, il-pajjiż se jeħtieġ appoġġ finanzjarju kbir f’dan
     il-perjodu, possibbilment ta' EUR 20 biljun, sa tmiem l-2009.

     2.       ŻVILUPPI U PERSPETTIVI MAKROEKONOMIĊI
     F’nofs l-2006, inbeda programm ta’ konsolidazzjoni fiskali biex jikkoreġi l-iżbilanċi fiskali u
     esterni għoljin li akkumulaw fis-snin preċedenti (id-defiċit tal-amministrazzjoni pubblika kien
     9.3 % fl-2006 u l-kont kurrenti 7.5 %). Fost oħrajn il-miżuri inkludew l-iffriżar tal-infiq,
     tnaqqis fl-investiment pubbliku, żidiet fit-taxxa u tnaqqis fis-sussidji tal-prezzijiet.
     Konsegwentement, il-prodott tas-settur tal-gvern naqas sewwa, speċjalment fis-saħħa, l-
     edukazzjoni u l-amministrazzjoni. Fl-2007, is-settur privat wera xi elastiċità fl-indirizzar tar-
     reċessjoni appoġġjat minn aċċess għal kreditu ġdid. Bis-saħħa ta’ espansjoni qawwija fl-
     esportazzjonijiet ta’ madwar 16 %, l-investiment xorta waħda espanda ftit għalkemm il-
     profitti korporattivi waqgħu minħabba żieda sostanzjali fl-ispejjeż marbuta mal-pagi. Il-
     konsum żdied kemxejn ukoll b’0.7 % minkejja tnaqqis fil-pagi reali billi ż-żieda fil-prezzijiet
     taż-żejt u l-ikel kienet akkumpanjata minn żidiet fil-prezzijiet regolati u żieda qawwija fit-
     taxxa fuq il-valur miżjud. Kollox ma’ kollox, ir-rata tat-tkabbir annwali tal-PGD naqset minn
     4.1 % fl-2006 għal 1.1 % fl-2007 filwaqt li l-inflazzjoni rduppjat għal madwar 8 %, iktar
     sewwa mill-mira uffiċjali għall-inflazzjoni.
     Billi l-effetti tal-pakkett fiskali bdew gradwalment jispiċċaw, l-ekonomija kienet mistennija
     tirkupra mill-2008 u tilħaq il-potenzjal tat-tkabbir taħgha (ftit inqas minn 3 %) f’minn sentejn
     sa tliet snin. Madankollu, it-tnaqqis ekonomiku kien ikbar milli mistenni fl-UE u l-bqija tad-
     dinja u dan dgħajjef sostanzjalment il-perspettiva għall-esportazzjonijiet, l-ixprun ewlieni tal-
     ekonomija Ungeriża f’dawn l-aħħar snin. Id-diffikultajiet finanzjarji attwali u l-issikkar relatat
     tal-kundizzjonijiet tal-kreditu żiedu mar-reċessjoni u komplew jiggravaw il-prospetti tat-
     tkabbir. Il-konsum privat u l-investiment tal-familji l-iktar li jbatu mill-kundizzjonijiet iktar
     ebsin tal-kreditu filwaqt li l-investimenti korporattivi jżommu b'xi appoġġ li hu mistenni minn
     dħul finanzjarju mill-fondi tal-UE (strutturali u ta' koeżjoni). Għalhekk, it-tkabbir annwali tal-
     PGD huwa mistenni jibqa’ inqas sewwa mit-2 % tal-2008 u jonqos drastikament fl-2009 qabel
     ma jirkupra gradwalment fl-2010. Minħabba l-inċertezzi kbar fil-kuntest tal-kundizzjonijiet
     preżenti fis-swieq finanzjarji, hemm ukoll xi riskji li fl-2009 l-PGD jonqos qabel ma jerġa’
     jibda jirkupra maż-żmien.

MT                                                   2                                                     MT
 ---pagebreak---      3.       IL-FINANZI PUBBLIĊI

     Fl-2007, id-defiċit tal-amministrazzjoni pubblika kien 5 % tal-PGD, tnaqqis drastiku mid-
     9.3% tal-PGD fl-2006. Dan kien b’konsegwenza tal-programm ta’ konsolidament fiskali li
     nbeda mill-Gvern elett mill-ġdid fis-sajf tal-2006, inkluż serje ta’ żidiet fit-taxxi kif ukoll
     tnaqqis fis-sussidji tal-prezzijiet, iffriżar tal-infiq (partikolarment fil-ħlasijiet tal-pagi pubbliċi)
     u tnaqqis nominali fl-investiment pubbliku. F’nofs Lulju 2008, fuq il-bażi tad-dħul tal-gvern
     ċentrali li kien aħjar milli mistenni fl-ewwel nofs tas-sena, il-Gvern irreveda l-previżjoni tad-
     defiċit li kellu għal 3.8 % tal-PGD (mill-mira tiegħu ta’ 4 % tal-PGD li kien hemm fl-iktar
     aġġornament riċenti tal-Programm ta’ Konverġenza u approvata mill-Kunsill).
     B’reazzjoni għat-turbolenza fis-swieq finanzjarji Ungeriżi, fl-10 ta’ Ottubru l-Gvern ħabbar
     pjan ta’ azzjoni bi 12-il punt biex ikabbar il-fiduċja fis-suq. Partikolarment, il-pjan inkluda t-
     tnaqqis tal-miri għad-defiċit baġitarju: għal 3.4 % tal-PGD minn 3.8 % għall-2008, u għal
     2.9 % tal-PGD minn 3.2 % għall-2009, li mbagħad reġa' tnaqqas għal 2.6 % tal-PGD. Għall-
     2008, il-ksib tal-mira iktar ambizzjuża għad-defiċit, 3.4 % tal-PGD, tkun appoġġjata minn
     dawn il-miżuri: (i) iffrankar fl-infiq f’xi programmi tal-gvern u tnaqqis mistenni fl-infiq fuq
     il-kofinanzjamenti minħabba li r-rata ta’ assorbiment tal-fondi tal-UE hija inqas rapida milli
     kien ipprogrammat (0.15 tal-PGD); u (ii) iffriżar permanenti tar-riżervi baġitarji mhux
     utilizzati (0.3 % tal-PGD) jekk ikun meħtieġ. Fir-rigward tal-2009, huwa previst li l-mira iktar
     baxxa għad-defiċit, b'0.6 % tal-PGD, tinkiseb permezz ta’ (i) l-irtirar tal-bidliet ippjanati fit-
     tassazzjoni li uffiċjalment kienu mistennija jirriżultaw f’telf ta’ 0.55 % fid-dħul tal-PGD fl-
     2009, filwaqt li l-miżuri kompensatorji tal-infiq ma jintmessux u (ii) tnaqqis addizzjonali ta’
     0.6 % tal-PGD fl-infiq (tnaqqis fil-programmi tal-gvern u l-ispejjeż operattivi tal-
     istituzzjonijiet baġitarji kif ukoll il-posponiment tal-indiċar ta’ ċerti trasferimenti soċjali)
     inkluż fl-abbozz rivedut tal-baġit imressaq fit-18 ta' Ottubru u (iii) miżuri addizzjonali ta'
     madwar 1 % tal-PGD, jiġifieri t-tnaqqis tal-ħlasijiet tat-13-il xahar tal-pensjonijiet u l-pagi
     pubbliċi, kif ukoll l-iffriżar tal-pagi tas-settur pubbliku.
     Bħala parti mill-pjan ta’ azzjoni tal-Gvern bi 12-il punt, il-proċess ta’ riforma fiskali fit-
     tmexxija tal-gvern se jiġi rivedut. Id-dokument leġiżlattiv rivedut ingħata lill-Parlament fis-
     17 ta’ Ottubru. Dan jintegra xi wħud mill-elementi importanti tal-proposti alternattivi tal-
     partiti fl-oppożizzjoni (eż. limiti fuq l-infiq multiannwali għas-subsettur tal-gvern ċentrali u t-
     twaqqif ta’ Kunsill Fiskali biex jaħdem mal-Uffiċċju Leġiżlattiv tal-Baġit). Il-pjan rivedut
     jippreskrivi li l-baġit annwali jkun integrat f’qafas ta’ tliet snin li jinkludi regoli numeriċi
     għaż-żmien medju. Il-proposta leġiżlattiva l-ġdida hija prevista tgħaddi b’maġġoranza
     sempliċi.

     4.       IS-SWIEQ FINANZJARJI
     Filwaqt li għall-maġġoranza tal-2008, il-kundizzjonijiet fis-swieq finanzjarji Ungeriżi
     evolvew fil-biċċa l-kbira b’mod konformi ma’ dawk simili fir-reġjun (għalkemm b’xi episodji
     ta’ volatilità ogħla1), is-swieq sabu ruħhom taħt pressjoni għolja fil-bidu ta’ Ottubru bl-iffriżar
     tal-suq primarju tal-gvern tal-bonds, tnaqqis drastiku ħafna fis-suq tal-istokks u deprezzament
     qawwi fir-rata tal-kambju, li wasslu għal żieda kbira fil-firxa tar-rendita tal-bonds tal-gvern u
     tal-credit default swaps (CDS). Dan jidher li hu marbut ma’ nuqqas ta’ likwidità fis-sistema
     finanzjarja, partikolarment fir-rigward tal-likwidità tal-kambju barrani, li qed togħla fil-valur
     minħabba l-perċezzjoni li r-riskju tal-kontropartijiet żdied u stmerrija ogħla tar-riskju fil-
     konfront tal-pajjiżi Ewropej Ċentrali u tal-Lvant.

     1
             Pereżempju, is-suq tal-gvern tal-bonds ġie taħt pressjoni temporanjament fir-rebbiegħa 2008,
             primarjament minħabba trasferiment tal-portafoll mill-fondi domestiċi tal-pensjonijiet.

MT                                                      3                                                       MT
 ---pagebreak---      Wara t-taqlib fis-suq kmieni f’Ottubru, l-awtoritajiet ħabbru bosta miżuri bil-għan dirett li
     jnaqqsu l-pressjoni finanzjarja. Minbarra l-issikkar tal-pjanijiet baġitarji, li jnaqqas ir-
     rekwiżiti netti tal-finanzjament, dawn jinkludu l-elementi li ġejjin: (1) iffaċilitar tar-regoli tal-
     investiment għall-fondi tal-pensjonijiet, (2) il-ftuħ ta' faċilità ġdida għall-iskambju tal-valuti
     barranin fil-Bank Nazzjonali tal-Ungerija (BNU) fit-13 ta’ Ottubru, bil-għan li jitlaqqgħu l-
     bejjiegħa u x-xerrejja għall-iskambji tal-kambju barrani biex jingħeleb ir-riskju tal-
     kontropartijiet, (3) faċilità ġdida ta’ stand-by għall-banek offruta mis-16 ta’ Ottubru li biha l-
     BNU jkun jista’ jipprovdi lill-banek mil-lum għal għada bi skambji ta’ euro u forint. Din il-
     faċilità l-ġdida hija appoġġjata minn ftehim dwar it-tranżazzjonijiet ta' xiri mill-ġdid mal-
     Bank Ċentrali Ewropew (BĊE), li bih il-BĊE se jipprovdi lill-BNU b’faċilità li jissellef sa
     EUR 5 biljun. (4) Fis-16 ta’ Ottubru, il-BNU ħabbar ukoll miżuri biex isaħħaħ is-suq
     domestiku tal-bonds bi qbil mal-operaturi primarji. (5) Fit-22 ta’ Ottubru, il-BNU żied ir-rata
     tal-interessi b’300 punt ta’ bażi sabiex iwaqqaf id-deprezzament tal-valuta lokali (sa dak iż-
     żmien, il-forint Ungeriż kien tilef 14 % meta mqabbel mal-euro mill-bidu ta’ Ottubru).
     Barra minn hekk, fit-13 Ottubru l-Parlament Ungeriż adotta żieda fil-limitu tad-depożitu tal-
     assikurazzjoni minn HUF 6 miljuni għal HUF 13-miljun. Madwar 90 % tad-depożiti eliġibbi
     huma stmati li jkunu koperti b’dan il-limitu l-ġdid. L-azzjoni leġiżlattiva kienet akkumpanjata
     minn impenn politiku biex id-depożiti kollha jiġu garantiti fil-każ li jkun hemm bżonn. Barra
     minn hekk, l-awtoritajiet Ungeriżi żiedu l-kooperazzjoni tagħhom mal-Kumitat tal-Istabilità
     Finanzjarja tal-pajjiż (maħluq fl-2004) u żiedu l-kuntatt transkonfinali fost il-kontrolluri

     5.       BILANĊI TAL-PAGAMENTI U REKWIŻITI ESTERNI TA’ FINANZJAMENT
     It-tkabbir nett tal-esportazzjoni, megħjun minn tkabbir b’saħħtu mad-dinja, kien l-ixprun
     ewlieni tat-tkabbir tal-PGD matul dawn l-aħħar snin, u fil-biċċa l-kbira kkontribwixxa wkoll
     għat-tnaqqis gradwali fil-proporzjon tad-defiċit tal-kont kurrenti mal-PGD, li naqas għal
     7.5 % fl-2006 għal 6.4 % fl-2007. Il-fattur ewlieni l-ieħor fl-2007 kien it-tnaqqis sostanzjali
     fil-bżonn tal-gvern ta’ finanzjamenti . Fil-kont kapitali, ġie rreġistrat bilanċ pożittiv li qed
     jiżdied u li laħaq 1.1 % tal-PGD fl-2007, parzjalment minħabba l-assoribment dejjem ikbar
     tal-fondi tal-UE biex il-passiv globali nett estern stabilizza, minkejja li f’livell għoli (97 % tal-
     PGD). Fl-istess ħin, l-istrumenti tat-tip tad-dejn kisbu sehem ikbar mid-defiċit estern. Dan
     jirrifletti fost oħrajn flussi ’l barra persistentement għoljin tal-investiment dirett barrani u tal-
     portafoll mir-residenti li maż-żmien jistgħu jikkontribwixxu b’mod pożittiv għall-bilanċ tad-
     dħul fil-kont kurrenti. Filwaqt li s-sehem tal-finanzjament li ma joħloqx dejn reġa’ żdied
     kemxejn fl-ewwel nofs tal-2008 (għal madwar terz tat-total), is-sehem tad-dejn fil-qasir
     (b'maturità ta' inqas minn sena) mit-total tad-dejn żdied għal livell ta’ madwar 23 % tal-PGD,
     primarjament minħabba passiv estern li qed jiżdied tas-settur finanzjarju, li issa jirrappreżenta
     35 % tal-PGD (filwaqt li s-sehem tal-gvern fid-dejn estern huwa 30 %’.
     Il-kont kurrenti huwa mistenni jkompli jonqos din is-sena u speċjalment is-sena d-dieħla
     minħabba d-deprezzament riċenti tal-forint u tnaqqis drastiku fit-tkabbir tal-importazzjoni fl-
     2009. Il-kont kapitali aktarx ukoll li jitjieb hekk kif jikber l-assorbiment tal-fondi tal-UE li
     diġà ġew impenjati. Min-naħa l-oħra, fuq il-bażi tal-iżviluppi riċenti, partikolarment fil-bidu
     ta' Ottubru, jista' jkun mistenni li l-flussi ’l barra netti tal-portafoll (inklużi derivattivi
     finanzjarji) jaċċelleraw, partikolarment billi s-self estern mill-gvern u l-banek jonqos
     drastikament, u dan jikkontribwixxi għal deterjorament sostanzjali fil-kont kapitali u
     finanzarju fl-2008 u speċjalment fl-2009. B’dan l-isfond, sabiex jiġi appoġġjat il-bilanċ tal-
     pagamenti u biex r-riżervi tal-valuti internazzjonali jinġiebu lura għal livell prudenti, il-Fond
     Monetarju Internazzjonali (IMF) u l-Kummissjoni huma tal-fehma li l-Ungerija se tkun
     teħtieġ għajnuna finanzjarja sostanzjali fiż-żmien qasir u medju, fl-ammont ta’ EUR 20 biljun
     sa tmiem l-2009.

MT                                                    4                                                      MT
 ---pagebreak---      Fid-dawl ta' dak li ssemma hawn fuq, il-Kummissjoni tqis li hemm theddida serja għall-bilanċ
     tal-pagamenti Ungeriżi; għalhekk, il-Kummissjoni tirrakkomanda li l-Kunsill jieħu deċiżjoni
     li tagħti għajnuna reċiproka.

     6.       APPOĠĠ MILL-UE MILL-FAĊILITÀ TAL-BILANĊ TAL-PAGAMENTI LI TAGĦMEL
              PARTI MILL-ISFORZ INTERNAZZJONALI

     L-għajnuna finanzjarja għaż-żmien medju lill-Ungerija mill-faċilità tal-bilanċ tal-pagamenti
     għall-Istati Membri (fid-dawl tar-Regolament Nru 332/2002) tidher li hija xierqa fiċ-
     ċirkostanzi attwali. Din tkun qed tintervjeni f’waqt meta l-Ungerija tinsab mhedda serjament
     b’diffikultajiet fil-bilanċ tal-pagamenti kurrenti fid-dawl tal-pressjoni kbira tas-swieq
     finanzjarji għalkemm ir-rekord politiku tagħha tjieb sewwa min-nofs l-2006 ’l hawn. L-
     appoġġ tal-UE lill-Ungerija se jkun parti minn pakkett finanzjarju ikbar għall-Ungerija fejn l-
     IMF se tipprovdi self ta’ SDR 10.5 biljun (madwar EUR 12.5 biljun) bl-arranġament tal-
     iStand-by li mistenni jiġi approvat fis-6 ta’ Novembru 2008 u l-Bank Dinji se jagħti self ta'
     EUR 1 biljun. Huwa essenzjali li l-istituzzjonijiet finanzjarji kbar li qed joperaw fl-Ungerija
     jkomplu jiffinanzjaw lill-ekonomija b’mod xieraq. L-għajnuna finanzjarja tal-UE qed tingħata
     b'appoġġ tal-impenn qawwi mill-awtoritajiet Ungeriżi li jimplimentaw programm komprensiv
     ta’ politika ekonomika maħsub biex jerġa’ jrawwem il-fiduċja tal-investituri u jtaffi l-
     pressjoni li qed tinħass f’dawn l-aħħar ġimgħat fis-swieq finanzjarji Ungeriżi. Dan il-
     programm se jkun inkluż fl-aġġornament tal-Programm ta’ Konverġenza. Partikolarment, l-
     aċċellerazzjoni tal-konsolidament fiskali, li jnaqqas il-ħtiġijiet ta’ finanzjament, u l-progress
     ippjanat fir-riforma fiskali tat-tmexxija tal-gvern huma konformi mar-rakkomandazzjonijiet
     preċedenti tal-Kunsill fil-kuntest tal-opinjonijiet fil-programm ta’ konverġenza ta'
     Novembru 2007 u fir-Rappor tal-Implimentazzjoni tal-Programm Nazzjonali ta’ Riforma ta’
     Ottubru 2007. L-għajnuna tal-UE u l-involviment tal-Kummissjoni jgħinu wkoll biex
     jiżguraw konsistenza sħiħa mal-politiki attwali appoġġati mill-pakkett finanzjarju sħiħ mar-
     rakkomandazzjonijiet politiċi tal-UE.
     Il-kundizzjonalità tal-politika ekonomika tinkludi riforma fiskali tat-tmexxija tal-gvern u
     appoġġ lill-ambizzjoni ikbar fir-rigward tat-tnaqqis tat-defiċit, li jiżguraw li tiġi rispetta l-
     korrezzjoni ppjanata tad-defiċit eċċessiv (sa mhux iktar tard mill-2009), kif irrakkomandat fir-
     rakkomandazzjoni tal-Kunsill skont il-proċedura ta’ defiċit eċċessiv tal-10 ta’ Ottubru 2006.
     Din tkun tinkludi wkoll miżuri ta’ riforma strutturali appoġġjati fil-kuntest tal-istrateġija ta’
     Liżbona, bħat-tisħiħ ta’ inċentivi għax-xogħol bil-ħsieb li togħla r-rata tal-impjiegi u
     tikkontribwixxi għas-sostenibilità fit-tul tal-finanzi pubbliċi. Il-politika monetarja għandha
     tibqa’ mmirata lejn l-istabbilità tal-prezzijiet u l-ksib tal-mira tal-inflazzjoni tal-BNU
     (bħalissa fil-livell ta’ 3 %). Barra minn hekk, din tkun tinkludi l-implimentazzjoni rapida u
     b’saħħitha tad-deċiżjonijiet biex jissaħħaħ it-tħaddim tas-settur finanzjarju. Fl-aħħar nett, is-
     sorveljanza tal-kundizzjonalità tqis ukoll il-progress fl-implimentazzjoni tal-kriterji ta'
     prestazzjoni fil-programm tal-IMF. Dawn jinkludu (i) limiti kull tliet xhur fuq l-infiq primarju
     likwidu kumulattiv tal-gvern ċentrali, fondi tas-sigurtà soċjali u fondi barra l-baġit; (ii) ebda
     akkumulazzjoni ta’ arrettrati esterni mis-settur pubbliku; (iii) limitu minimu fuq il-fluss ta’
     riżervi internazzjonali netti; u (iv) faxxa ta’ konsultazzjoni għar-rata tal-kambju ta’ 12-il xahar
     tal-indiċi tal-prezzijiet tal-konsumatur nazzjonali. Partikolarment, sorveljanza mtejba ta'
     żviluppi baġitarji tas-sena tista' tkun għodda addizzjonali biex il-baġit jinżamm fit-triq biex
     tinkiseb il-mira uffiċjali għad-defiċit.
     Biex tkun żgurata l-flessibilità neċessarja fil-kuntest tas-suq attwali, huwa propost li tkun
     permessa l-għażla li jintużaw skambji ta’ rati tal-interess għall-operazzjoni tas-self li
     tiffinanzja l-ammont misluf. Il-kontropartijiet ta' skambju potenzjali jkun irid ikollhom l-
     ogħla kwalità ta’ kreditu sabiex il-baġit tal-UE jiġi salvagwardjat.

MT                                                   5                                                     MT
 ---pagebreak---      F’dan l-isfond, wara konsultazzjoni tal-Kumitat Ekonomiku u Finanzjarju, il-Kummissjoni
     qed tirrakkomanda lill-Kunsill, l-għoti tal-għajnuna reċiproka stipulata fl-Artikolu 119 tat-
     Trattat.

     Wara l-konsultazzjoni tal-Kumitat Ekonomiku u Finanzjarju, il-Kummissjoni qed tipproponi
     wkoll li, wara l-adozzjoni tad-deċiżjoni tal-Kunsill imsemmija hawn fuq biex tingħata
     għajnuna reċiproka lill-Ungerija fuq rakkomandazzzjoni tal-Kummissjoni, il-Kunsill jadotta
     deċiżjoni li, mill-faċilità tal-UE għall-Istati Membri (kif immexxija mir-Regolament tal-
     Kunsill (KE) Nru 332/2002 tat-18 ta' Frar 2002) tagħti għajnuna finanzjarja għaż-żmien
     medju lill-Ungerija ta’ massimu ta’ EUR 6.5 biljun biex jirfed is-sostenibilità tal-bilanċ tal-
     pagamenti. Dan l-aġġoġġ jingħata flimkien ma’ arranġament tal-IMF. Dan l-ammont jitħallas
     f’ħames ħlasijiet u jkun marbut ma’ kundizzjonijiet ta' politika ekonomika. Id-deċiżjoni
     proposta tiskadi sentejn wara d-dħul fis-seħħ.

MT                                                 6                                                   MT
 ---pagebreak---                                            Rakkomandazzjoni għal

                                       DEĊIŻJONI TAL-KUNSILL

                                li tagħti għajnuna reċiproka lill-Ungerija

     IL-KUNSILL TA’ L-UNJONI EWROPEA,
     Wara li kkunsidra t-Trattat li jistabbilixxi l-Komunità Ewropea, u b'mod partikolari l-
     Artikolu 119,
     Wara li kkunsidra r-rakkomandazzjoni tal-Kummissjoni, wara konsultazzjoni mal-Kumitat
     Ekonomiku u Finanzjarju,
     Billi:
     (1)      Minn nofs l-2006 ’l hawn , l-awtoritajiet Ungeriżi qed jagħmlu sforzi sinifikanti biex
              jikkoreġu l-iżbilanċi esterni u interni akkumulati tal-pajjiż. Minkejja r-riżultati
              tanġibbli miksuba f’dawn l-aħħar sentejn, fost oħrajn tnaqqis sinifikanti fid-defiċit tal-
              amministrazzjoni pubblika u t-tnaqqis gradwali tad-defiċit tal-kont kurrenti, is-swieq
              finanzjarji Ungeriżi sabu ruħhom taħt pressjoni qawwija minn kmieni f'Ottubru 2008.
     (2)      F’Ottubru 2008, l-awtoritajiet tal-Ungerija adottaw programm komprensiv ta’ politika
              ekonomika maħsub biex jerġa' jrawwem il-fiduċja tal-investituri u jtaffi l-pressjoni
              esperjenzata f’dawn l-aħħar ġimgħat fis-swieq finanzjarji Ungeriżi; dan jinkludi miżuri
              biex jiżguraw biżżejjed likwidità u finanzjament għas-sistema bankarja, azzjonijiet
              biex jiżguraw kapitalizzazzjoni adegwata għall-banek kif ukoll pjanijiet biex jiżguraw
              is-sostenibilità fiskali u jrażżnu l-ħtiġijiet ta’ finanzjament; partikolarment, il-Gvern
              irreveda l-mira tiegħu għad-defiċit għall-2008 għal 3.4 % tal-GPD meta mqabbel mal-
              4 % tal-PGD li kienet ibbaġittjata u għall-2009 minn 3.2 % tal-PGD għal 2.6 % tal-
              PGD; dan il-programm ekonomiku u partikolarment il-miri fiskali se jkunu riflessi fil-
              baġit tal-Gvern kif ukoll fil-Programm ta' Konverġenza li fihom ukoll miżuri politiċi
              oħra u riformi strutturali,
     (3)      Il-Kunsill qed jirrevedi fuq bażi regolari l-politiki ekonomiċi implimentati mill-
              Ungerija, partikolarment fil-kuntest tar-reviżjonijiet annwali tal-aġġornament tal-
              Ungerija tal-programm ta’ konverġenza u l-implimentazzjoni tal-Programm
              Nazzjonali ta’ Riforma, ir-reviżjoni regolari tal-progress li tagħmel l-Ungerija marbut
              mar-rakkomandazzjoni tal-Kunsill dwar il-Proċedura tad-Defiċit Eċċessiv, kif ukoll
              fil-kuntest tar-Rapport ta’ Konverġenza,
     (4)      Minkejja t-titjib mistenni fil-kont korrenti, l-Ungerija qed taffaċċja bżonnijiet
              importanti ta’ finanzjament fl-2008 u l-2009 (stmati għal madwar EUR 20 biljun) hekk
              kif l-iżviluppi esperjenzati dan l-aħħar fis-swieq finanzjarji jissuġġerixxu li l-kont
              kapitali u finanzjarju jista’ jiddeterjorja sostanzjalment, bl-aċċellerazzjoni tal-flussi
              netti ’l barra tal-portafoll,
     (5)      L-awtoritajiet Ungeriżiu talbu għajnuna finanzjarja sostanzjali lill-UE u minn
              istituzzjonijiet finanzjarji internazzjonali u pajjiżi oħra biex jappoġġjaw is-sostenibilità
              tal-bilanċ tal-pagamenti u jġibu r-riżervi tal-valuti internazzjonali f’livell prudenti,
     (6)      Hemm theddida serja lill-bilanċ tal-pagamenti Ungeriż li tiġġustifika l-għoti urġenti ta’
              għajnuna reċiproka mill-Komunità.

MT                                                     7                                                     MT
 ---pagebreak---      ADOTTA DIN ID-DEĊIŻJONI:

                                                Artikolu 1
     Il-Komunità għandha tagħti għajnuna reċiproka lill-Ungerija.
     Din id-Deċiżjoni hija indirizzata lill-Istati Membri.

     Magħmula fi Brussell,

                                                   Għall-Kunsill
                                                   Il-President

MT                                                   8              MT
 ---pagebreak---                                                Proposta għal

                                         DEĊIŻJONI TAL-KUNSILL

                 li tagħti għajnuna finanzjarja tal-UE lill-Ungerija għaż-żmien medju

     IL-KUNSILL TA’ L-UNJONI EWROPEA,
     Wara li kkunsidra t-Trattat li jistabbilixxi l-Komunità Ewropea,
     Wara li kkunsidra r-Regolament tal-Kunsill (KE) Nru 332/20022 tat-18 ta' Frar 2002, li
     jistabbilixxi faċilità li tipprovdi għajnuna finanzjarja għaż-żmien medju għall-bilanċi ta'
     pagament tal-Istati Membri, u partikolarment l-Artikolu 3(2),
     Wara li kkunsidra l-proposta tal-Kummissjoni, wara konsultazzjoni mal-Kumitat Ekonomiku
     u Finanzjarju (EFC),

     Billi:
     (1)      Id-deċiżjoni tal-Kunsill [….] tistipula li għandha tingħata għajnuna reċiproka lill-
              Ungerija.
     (7)      Minkejja t-titjib mistenni fil-kont korrenti, il-bżonnijiet ta’ finanzjament estern tal-
              Ungerija fl-2008 u l-2009 huma stmati għal EUR 20 biljun, billi, minħabba l-iżviluppi
              esperjenzati dan l-aħħar fis-swieq finanzjarji l-kont kapitali u finanzjarju ,jista’
              jiddeterjorja sostanzjalment bl-aċċellerazzjoni tal-flussi netti ’l barra tal-portafoll,
     (8)      Jixraq li tingħata għajnuna Komunitarja lill-Ungerija ta’ massimu ta’ EUR 6.5 biljun
              mill-Faċilità li tipprovdi għajnuna finanzjarja għaż-żmien medju għall-bilanċ tal-
              pagamenti tal-Istati Membri stabbilità fl-2002 mir-Regolament (KE) Nru 332/2202. L-
              għajnuna għandha tingħata flimkien ma' self mill-Fond Monetarju Internazzjonali ta’
              SDR 10.5 biljun (madwar EUR 12.5 biljun) taħt arranġament stand-by li mistenni jiġi
              approvat fis-6 ta’ Novembru 2008. Il-Bank Dinji qabel ukoll li jsellef lill-Ungerija
              EUR 1 biljun.
     (9)      L-għajnuna għandha titmexxa mill-Kummissjoni li jkollha taqbel mal-awtoritajiet tal-
              Ungerija, wara li tikkonsulta l-EFC, dwar il-kundizzjonijiet speċifiċi ta’ politika
              ekonomika marbutin mal-għajnuna finanzjarja. Dawk il-kundizzjonijiet għandhom
              jiġu stipulati f’Memorandum ta’ Ftehim. It-termini finanzjarji dettaljati għandhom jiġu
              stabbiliti mill-Kummissjoni fil-Ftehim dwar is-Self,
     (10)     L-għajnuna għandha tingħata bil-ħsieb li tiġi appoġġjata s-sostenibilità tal-bilanċ tal-
              pagamenti fl-Ungerija u, b’dan il-mod, tikkontribwixxi għall-implimentazzjoni tajba
              tal-programm ta’ politika ekonomika tal-Gvern fil-kundizzjonijiet ekonomiċi u
              finanzjarji attwali.

     2
              ĠU L 53/1 [23 ta’ Frar 2002]

MT                                                   9                                                   MT
 ---pagebreak---      IDDEĊIEDA KIF ĠEJ:

                                              Artikolu 1
     1.    Il-Komunità għandha tagħmel disponibbli self għaż-żmien medju lill-Ungerija li
           jammonta għal massimu ta' EUR 6.5 biljun, b'maturità medja massima ta' ħames
           snin.
     2.    L-għajnuna finanzjarja tal-Komunità għandha tkun disponibbli għal sentejn, li jibdew
           mill-ewwel jum wara d-daħla fis-seħħ ta' din id-Deċiżjoni. Jekk iċ-ċirkostanzi jitolbu
           dan, il-Kummissjoni, wara konsultazzjoni mal-Kumitat Ekonomiku u Finanzjarju,
           tista' tiddeċiedi li testendi dak il-perjodu b'massimu ta' sentejn.

                                              Artikolu 2
     1.    L-għajnuna għandha titmexxa mill-Kummissjoni f’mod konsistenti mal-impenji tal-
           Ungerija u r-rakkomandazzjonijiet tal-Kunsill, partikolarment fil-kuntest tal-
           implimentazzjoni tal-Programm Nazzjonali ta' Riforma kif ukoll il-programm ta'
           konverġenza u l-proċedura tad-defiċit eċċessiv.
     3.    Il-Kummissjoni għandha taqbel mal-awtoritajiet tal-Ungerija, wara li tikkonsulta l-
           EFC, dwar il-kundizzjonijiet speċifiċi ta’ politika ekonomika marbutin mal-għajnuna
           finanzjarja, kif stipulat fl-Artikolu 3(4). Dawk il-kundizzjonijiet għandhom jiġu
           stipulati f’Memorandum ta’ Ftehim konsistenti mal-impenji u r-rakkomandazzjonijiet
           imsemmija fil-paragrafu (1). It-termini finanzjarji dettaljati għandhom jiġu stabbiliti
           mill-Kummissjoni fil-ftehim dwar is-self,
     4.    Il-Kummissjoni għandha tivverifika f’intervalli regolari, f'kollaborazzjoni mal-EFC,
           li l-kundizzjonijijet ta’ politika eknomika marbutin mal-għajnuna, jiġu sodisfatti. L-
           EFC għandha tinżamm infurmata mill-Kummissjoni dwar il-possibbiltà ta’
           rifinanzjament tas-self jew ir-ristrutturar tal-kundizzjonijiet finanzjarji.

                                              Artikolu 3
     2.    L-għajnuna finanzjarja Komunitarja għandha ssir disponibbli mill-Kummissjoni lill-
           Ungerija f'mhux iktar minn ħames ħlasijiet li d-daqs tagħhom għandu jiġi stipulat fil-
           Memorandum ta’ Ftehim.
     5.    L-ewwel ħlas għandu jiġi rilaxxat suġġett għad-dħul fis-seħħ tal-Ftehim dwar is-Self
           u l-Memorandum ta’ Ftehim.
     6.    Jekk ikun meħtieġ sabiex jiġi ffinanzjat is-self, l-użu prudenti ta’ skambji tar-rata tal-
           interess ma’ kontropartijiet tal-ogħla kwalità ta' kreditu, għandu jkun permess.
     7.    Il-Kummissjoni għandha tiddeċiedi dwar ir-rilaxx ta’ iktar ħlasijiet wara li tkun
           kisbet l-opinjoni tal-EFC. Ir-rilaxx ta’ kull ħlas sussegwenti għandu jsir fuq il-bażi
           tal-implimentazzjoni sodisfaċenti tal-programm ekonomiku l-ġdid tal-Gvern Ungeriż
           inkluż fil-Programm ta’ Konverġenza tal-Ungerija u, partikolarment, il-
           kundizzjonijiet speċifiċi ta’ politika ekonomika stabbiliti fil-Memorandum ta’
           Ftehim. Fost oħrajn dawn ikunu jinkludu progress fil-konsolidazzjoni fiskali ppjanata
           mill-Gvern konformi mar-rakkomandazzjoni tal-Kunsill skont il-proċedura tad-
           defiċit eċċessiv tal-10 ta' Ottubru 2006, kif ukoll l-Opinjoni tal-Kunsill dwar l-
           aġġornament tal-programm ta’ konverġenza ta' Novembru 2007; miżuri speċifiċi
           biex jiġi kkontrollat l-infiq għall-proċess ta' konsolidazzjoni, kif ukoll progress bit-
           tmexxija fiskali tal-gvern u r-riforma ta' superviżjoni finanzjarja; miżuri ta’ riforma

MT                                                10                                                    MT
 ---pagebreak---              strutturali appoġġjati fil-kuntest tal-istrateġija ta’ Liżbona, bħat-tisħiħ ta’ inċentivi
             għax-xogħol bil-ħsieb li jappoġġjaw tal-impjiegi u jikkontribwixxu għas-sostenibilità
             fit-tul tal-finanzi pubbliċi.
     Din id-Deċiżjoni hija indirizzata lir-Repubblika tal-Ungerija.
     Magħmula fi Brussell,

                                                  Għall-Kunsill
                                                  Il-President

MT                                                 11                                                    MT
 ---pagebreak---                            DIKJARAZZJONI TAL-IMPATT TAL-BAĠIT

                                    (cf. l-Artikolu 16 tar-Regoli Interni)

     QASAM POLITIKU: Titolu 01 – Affarijiet Ekonomiċi u Finanzjarji
     ATTIVITÀ: Operazzjonijiet u strumenti Finanzjarji
     Titolu tal-azzjoni: GĦAJNUNA FINANZJARJA TAL-UE GĦAT-TERMINU L-
     MEDJU LILL-UNGERIJA

     1.       L-ISEM TAL-PROPOSTA: INTESTATURI TAL-BAĠIT KKONĊERNATI U
              TITOLU
              01 04 01 01 Garanzija tal-KE għas-self Komunitarju magħmul bħala appoġġ lill-
              bilanċ tal-pagamenti

     2.       BAŻI LEGALI:
              L-Artikoli 119 KE u 308 KE; Ir-Regolament tal-Kunsill Nru 332/2002 tat-
              18 ta’ Frar 2002.
              Ir-Regolament jillimita l-ammont fil-prinċipju ta’ self li jista’ jingħata lill-Istati
              Membri minn din il-Faċilità għal EUR 12-il biljun. Mindu r-Regolament daħal fis-
              seħħ, ma ngħatax self minn din il-Faċilità.

     3.       FIGURI GLOBALI GĦAS-SENA FINANZJARJA (F'EURO)
              Din il-partita tikkostitwixxi l-istruttura għall-garanzija mogħtija mill-Unjoni
              Ewropea. Din għandha tippermetti lill-Kummissjoni l-manutenzjoni tad-djun
              (prinċipali, interessi u spejjeż oħra) f’każ lid-debitur (l-Ungerija) jonqos milli jħallas.
              L-entrata baġitarja (“p.m.”) tirrifletti l-garanzija baġitarja li tiġi attivata biss fil-każ li
              l-garanzija effettivament tintuża. Normalment, ma jkunx mistenni li tintuża l-
              garanzija bankarja. Qabel l-Ungerija saret Stat Membru, il-Kunsill, abbażi tad-
              Deċiżjonijiet Nru 1990/83/KEE tal-25 ta’ Frar 1990 u Nru 91/310/KEE tal-
              24 ta’ Ġunju 1991 ta għajnuna makrofinanzjarja lill-Ungerija b’total ta’
              ECU 790 miljun. L-għajnuna makrofinanzjarja ngħatat lura kollha sal-1998.
              3.a - Sena kurrenti
              Mhux applikabbli

                                                                     AI

     Approprjazzjoni     inizjali
     għas-sena       finanzjarja
     (baġit)

     Trasferimenti

     Approprjazzjonijiet
     addizzjonali

MT                                                     12                                                       MT
 ---pagebreak---      Approprjazzjoni totali

     Approprjazzjonijiet
     imwarrba     diġà    minn
     programm ta' ħidma ieħor

     Bilanċ disponibbli

     Ammont          għall-azzjoni
     proposta

                3b - Trasferimenti
                Mhux applikabbli

                                                                AI
     Trasferimenti 'l-quddiem

     Approprjazzjonijiet imwarrba
     diġà minn programm ta'
     ħidma ieħor

     Bilanċ disponibbli
     Ammont għall-azzjoni
     proposta
                3c – Is-Sena finanzjarja li jmiss
                Mhux applikabbli

                                                                AI

     Approprjazzjoni     inizjali                        p.m.
     għas-sena       finanzjarja
     (baġit)

     Trasferimenti

     Approprjazzjonijiet
     addizzjonali
     Approprjazzjoni totali

     Approprjazzjonijiet
     imwarrba     diġà    minn
     programm ta' ħidma ieħor

     Bilanċ disponibbli
     Ammont għall-azzjoni
     proposta
                                                         p.m.

MT                                                  13               MT
 ---pagebreak---      4.      DESKRIZZJONI TAL-AZZJONI
             L-għajnuna finanzjarja għaż-żmien medju proposta biex tingħata l-Ungerija,
             tikkonsisti f'self Komunitarju (li għandu jiġi ffinanzjat mis-self Komunitarju fis-
             swieq kapitali internazzjonali) li jammonta għal EUR 6.5 biljun. Dan se jingħata fil-
             kuntest ta’ pakkett ta’ finanzjament internazzjonali, u partikolarment minn self mill-
             IMF ta’ SDR 10.5 biljun (madwar EUR 12.5 biljun) appoġġjat mill-faċilità stand-by
             Il-Bank Dinji impenja wkoll total ta’ EUR 1 biljun. L-appoġġ finanzjarju
             Komunitarju lill-Ungerija għaż-żmien medju huwa maħsub jappoġġja s-sostenibilità
             tal-bilanċ tal-pagamenti tal-Ungerija li hija mhedda serjament, u b’hekk jappoġġja
             wkoll il-programm ekonomiku l-ġdid tal-gvern li għandu l-għan li, fost oħrajn, jerġa’
             jrawwem il-fiduċja tal-investituri u jtaffi l-pressjoni li nħasset dan l-aħħar fis-swieq
             finanzjarji minn kmieni f’Ottubru 2008. L-għajnuna tirrifletti l-ħeġġa li jiġi
             appoġġjat Stat Membru li r-rekord politiku tiegħu tjiebet sostanzjalment min-nofs l-
             2006 'l hawn, fost oħrajn permezz tat-tnaqqis sinifikanti fid-defiċit tal-
             amministrazzjoni pubblika. Fl-istess ħin, din l-għajnuna se tikkontribwixxi għall-
             istabbilità finanzjarja li tmur lil hinn mill-pajjiż benefiċjarju fid-dawl tar-rabtiet
             internazzjonali importanti (inkluż rabtiet interbankarji). Il-pakkett ekonomiku l-ġdid
             appoġġjat hawnhekk jinkludi tnaqqis aċċellerat tad-defiċit kemm fl-2008 u l-2009, li
             jnaqqas il-bżonn ta' finanzjament tal-gvern, kif ukoll għadd ta' passi meqjusa biex
             jinħall is-suq tad-djun tal-gvern u tiżdied il-likwidità fis-suq tal-iskambji tal-kambju
             barrani. Fl-aħħar nett, l-għajnuna mmexxija mill-Kummissjoni f’konsultazzjoni mal-
             Kumitat Ekonomiku u Finanzjarju hija mod kif jiġi żgurat li l-UE tibqa’ involuta
             mill-qrib fit-tfassil tal-politika ekonomika fl-Ungerija u li dik il-politika tkun
             konsistenti mal-impenji meħuda mill-Ungerija fil-kuntest tal-UE u r-
             rakkomandazzjonijiet mill-Kunsill, partikolarment f'dak li għandu x'jaqsam mal-
             implimentazzjoni tal-Programm Nazzjonali ta' Riforma kif ukoll il-programm ta’
             konverġenza u l-proċedura tad-defiċit eċċessiv.
             Is-self tal-Komunità miġbura mis-swieq kapitali jew minn istituzzjonijiet finanzjarji
             bl-iskop li jingħata s-self lill-Ungerija huwa kopert mill-garanzija Komunitarja. L-
             ammont misluf inġabar mis-swieq kapitali jew minn istituzzjonijiet finanzjarji. Fil-
             prinċipju, l-ammont li għandu jissellef lill-Ungerija jammonta għal EUR 6.5 biljun.
             L-istruttura għall-garanzija mogħtija mill-Unjoni Ewropea se tippermetti lill-
             Kummissjoni twettaq manutenzjoni tad-dejn f’każ li l-Ungerija ma tkunx tista’
             tħallsu.
             Sabiex tonora l-obbligi tagħha, il-Kummissjoni tista’ tutilizza r-riżorsi ta’ likwidità
             tagħha stess biex tmantni d-dejn provviżorjament. F’dan il-każ japplika l-Artikolu 12
             tar-Regolament tal-Kunsill (KE, Euratom) Nru 1150/2000 tat-22 ta' Mejju 2000 li
             jimplimenta d-Deċiżjoni 2000/597/KE, Euratom dwar is-sistema tar-riżorsi proprji
             tal-Komunità (ĠU L 130, 31.5.2000, p. 1).

     5.      IL-METODU TA' KALKOLU ADDOTTAT
             Mhux applikabbli.

     6.      SKEDA TAL-ĦLAS (F’EURO)
             Mhux applikabbli.
     Intestatur Approprjazzjonijiet                            Pagamenti

MT                                                 14                                                   MT
 ---pagebreak---      a
                                                                  Snin
                                                               finanzjarji
                    Sena n   Sena n+1   Sena n+2   Sena n+3   sussegwenti
         Sena n
         Sena n+1

         Sena n
         Sena n+1

         It-total

MT                           15                                              MT


				|

		52014DC0412

			Rakkomandazzjoni għal RAKKOMANDAZZJONI TAL-KUNSILL dwar il-programm ta' riforma nazzjonali tal-2014 tal-Kroazja u li twassal opinjoni tal-Kunsill dwar il-programm ta' konverġenza għall-2014 tal-Kroazja /* COM/2014/0412 final - 2014/ () */

Rakkomandazzjoni għal
RAKKOMANDAZZJONI TAL-KUNSILL
dwar il-programm ta' riforma nazzjonali
tal-2014 tal-Kroazja
u li twassal opinjoni tal-Kunsill dwar il-programm ta' konverġenza
għall-2014 tal-Kroazja

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikoli 121(2)
u 148(4) tiegħu,
Wara li kkunsidra r-Regolament tal-Kunsill
(KE) Nru 1466/97 tas-7 ta' Lulju 1997 dwar it-tisħiħ
tas-sorveljanza ta' pożizzjonijiet ta' budget u s-sorveljanza u
l-koordinazzjoni ta' politika ekonomika[1],
u b'mod partikolari l-Artikolu 9(2) tiegħu,
Wara li kkunsidra r-Regolament tal-Kunsill
(KE) Nru 1176/2011 tal-Parlament Ewropew u tal-Kunsill
tas-16 ta' Novembru 2011 dwar il-prevenzjoni u l-korrezzjoni
tal-iżbilanċi markoekonomiċi[2],
u b'mod partikolari l-Artikolu 6(1) tiegħu,
Wara li kkunsidra r-rakkomandazzjoni
tal-Kummissjoni Ewropea[3],
Wara li kkunsidra r-riżoluzzjonijiet
tal-Parlament Ewropew[4],
Wara li kkunsidra l-konklużjonijiet
tal-Kunsill Ewropew,
Wara li kkunsidra l-opinjoni tal-Kumitat
tal-Impjiegi,
Wara li kkunsidra l-opinjoni tal-Kumitat
Ekonomiku u Finanzjarju,
Wara li kkunsidra l-opinjoni tal-Kumitat
tal-Protezzjoni Soċjali,
Wara li kkunsidra l-opinjoni tal-Kumitat
tal-Politika Ekonomika,
Billi:
(1)
Fis-26 ta' Marzu 2010, il-Kunsill
Ewropew qabel mal-proposta tal-Kummissjoni biex tiġi mnedija
strateġija ġdida għat-tkabbir u l-impjiegi, Ewropa 2020,
ibbażata fuq koordinazzjoni msaħħa tal-politiki tal-ekonomija,
li se tiffoka fuq il-punti ewlenin fejn hija meħtieġa azzjoni sabiex
jissaħħaħ il-potenzjal tal-Ewropa għal tkabbir sostenibbli
u kompetittività.
(2)
Fit-13 ta' Lulju 2010, il-Kunsill,
abbażi tal-proposti tal-Kummissjoni, adotta rakkomandazzjoni dwar il-linji
gwida ġenerali għall-politiki ekonomiċi tal-Istati Membri u
l-Unjoni (mill-2010 sal-2014) u, fil-21 ta' Ottubru 2010, adotta
deċiżjoni dwar il-linji gwida għall-politiki tal-impjiegi
tal-Istati Membri, li flimkien jiffurmaw il-"linji gwida integrati".
L-Istati Membri kienu mistiedna sabiex jikkunsidraw il-linji gwida integrati
fil-politiki ekonomiċi u tal-impjiegi nazzjonali tagħhom.
(3)
Fid-29 ta' Ġunju 2012,
il-Kapijiet ta' Stat jew ta' Gvern iddeċidew dwar Patt għal Tkabbir u
Impjiegi, li jipprovdi qafas koerenti għal azzjoni f'livell nazzjonali,
dak tal-UE kif ukoll taż-Żona tal-Euro permezz tal-użu
tal-għodod, l-istrumenti u l-politiki kollha possibbli. Huma ddeċidew
dwar azzjoni li għandha tittieħed fil-livell tal-Istati Membri, b'mod
partikolari li tesprimi impenn b'mod sħiħ sabiex jinkisbu l-objettivi
tal-Ewropa 2020 u jiġu implimentati r-rakkomandazzjonijiet
speċifiċi għall-pajjiż.
(4)
Il-Kroazja pparteċipat fis-Semestru Ewropew
2013 fuq bażi volontarja u informali billi ppreżentat programm
ekonomiku; ma kien hemm l-ebda rakkomandazzjoni speċifika
għall-pajjiż. Fil-21 ta' Ġunju 2013, il-Kunsill
adotta konklużjonijiet li jilqgħu l-programm ekonomiku tal-Kroazja,
li jenfasizzaw li l-Kroazja hija mistennija tipprogressa lejn is-sodisfazzjon
tal-ħtiġijiet tal-Patt ta' Stabbilta u Tkabbir u li għandha
bżonn timbarka fuq triq ta' konsolidazzjoni kredibbli, filwaqt li
tissalvagwardja l-infiq li jiffavorixxi t-tkabbir u tiżgura lok għal
kofinanzjar tal-influss ta' fondi tal-UE.
(5)
Fit-13 ta' Novembru 2013,
il-Kummissjoni adottat l-Istħarriġ Annwali dwar it-Tkabbir[5], li jimmarka l-bidu
tas-Semestru Ewropew 2014 tal-koordinazzjoni tal-politika ekonomika. Fl-istess
ġurnata abbażi tar-Regolament (UE) Nru 1176/2011, il-Kummissjoni
adottat ir-Rapport dwar il-Mekkaniżmu ta' Twissija[6], li fih hija
identifikat lill-Kroazja bħala wieħed mill-Istati Membri li dwaru
għandu jitwettaq eżami mill-ġdid fil-fond.
(6)
Fl-20 ta' Diċembru 2013,
il-Kunsill Ewropew approva l-prijoritajiet li jiżguraw stabbiltà
finanzjarja, konsolidament fiskali u azzjoni biex jissaħħaħ
it-tkabbir. Il-Kunsill enfasizza l-ħtieġa li jissokta l-konsolidament
fiskali differenzjat u favur it-tkabbir, sabiex il-kundizzjonijiet ta' self
għall-ekonomija jerġgħu lura għan-normal, jiġu
promossi t-tkabbir u l-kompetittività, jiġu trattati l-qgħad u
l-konsegwenzi soċjali tal-kriżi, u biex l-amministrazzjoni pubblika
tiġi mmodernizzata.
(7)
Fil-5 ta' Marzu 2014, il-Kummissjoni
ppubblikat ir-riżultati tal-eżami mill-ġdid fil-fond tagħha
għall-Kroazja[7],
skont l-Artikolu 5 tar-Regolament (UE) Nru 1176/2011. L-analiżi
tal-Kummissjoni twassalha biex tikkonkludi li l-Kroazja qed tesperjenza
żbilanċi makroekonomiċi eċċessivi, li
jeħtieġu monitoraġġ speċifiku u azzjoni tal-politika
qawwija. B'mod partikolari, hija meħtieġa azzjoni fuq il-politika
dwar il-vulnerabbiltajiet li ġejjin minn obbligazzjonijiet esterni
mdaqqsa, prestazzjoni ta' esportazzjoni li qed tonqos, ditti
b'ingranaġġ għoli u dejn tal-gvern ġenerali li qed
jiżdied malajr, kollu f'kuntest ta' tkabbir baxx u kapaċità ta'
aġġustament fqira.
(8)
Fl-24 ta' April 2014, il-Kroazja
ppreżentat il-programm ta' riforma nazzjonali tagħha tal-2014 u
l-programm ta' konverġenza tagħha tal-2014. Biex jiġu
kkunsidrati l-konnessjonijiet ta' bejniethom, iż-żewġ programmi
ġew ivvalutati fl-istess żmien.
(9)
L-għan tal-istrateġija baġitarja li
huwa deskritt fil-Programm ta' Konverġenza tal-2014 huwa li jikkoreġi
d-defiċit eċċessiv sal-2016, filwaqt li fl-istess ħin
jidderieġi lura għal triq ta' tkabbir ekonomiku sostenibbli. Dan huwa
mistenni li jintlaħaq bi tnaqqis kontinwu tad-defiċit minn 4,9 %
tal-PDG fl-2013 għal inqas minn 3 % tal-PDG sal-2016, l-iskadenza
għall-korrezzjoni tad-defiċit eċċessiv. Il-programm
jipproġetta li d-dejn tal-gvern se jilħaq quċċata ta'
madwar 72 % tal-PDG fl-2014, jinżel ftit fis-sena ta' wara u
jistabbilizza minn hemm 'il quddiem. Ix-xenarju makroekonomiku sottostanti
l-projezzjonijiet baġitarji fil-programm huwa ottimistiku fuq il-perjodu
ta' programm sħiħ. Skont ix-xenarju tal-programm, il-PDG
jistaġna fl-2014, filwaqt li huwa proġettat tkabbir moderat ta' 1,2 %
fl-2015; kontra tnaqqis ta' 0,6 % u tkabbir ta' 0,7 % rispettivament,
fit-Tbassir tar-Rebbiegħa tal-2014 tal-Kummissjoni. Il-figuri tat-tbassir
baġitarju tal-programm jitbiegħdu mill-istandards tas-Sistema Ewropea
tal-Kontijiet Nazzjonali u Reġjonali (SEK), li jżidu
mal-inkonsistenzi ta' dejta tal-passat u x-xenarju makroekonomiku u filwaqt li
jfixklu paragun xieraq mat-tbassir tar-Rebbiegħa tal-2014 tal-Kummissjoni.
Barra minn hekk, il-programm ma jipprovdix livell suffiċjenti ta' dettall
dwar il-miżuri ta' konsolidazzjoni għall-2015 u l-2016, b'mod
partikolari dwar il-lat ta' nfiq. Skont it-tbassir tar-Rebbiegħa tal-2014
tal-Kummissjoni, il-bilanċ nominali huwa mistenni li jilħaq
it-3,8 % u t-3,1 % tal-PDG fl-2014 u l-2015. Wara
l-aġġustament neċessarju biex dawn il-proġettazzjonijiet
isiru paragunabbli mal-miri stipulati fil-kuntest tal-Proċedura
tad-Defiċit Eċċessiv (jiġifieri billi jiġi eskluż
l-impatt tat-trasferiment ta' assi tal-pensjonijiet tat-tieni pilastru)
il-Kummissjoni tipproġetta li d-defiċit fl-2014 ikun ta' 4,6 %
tal-PDG u ta' 3,8 % fl-2015. Peress li l-Programm ta' Konverġenza
jikkostitwixxi l-ewwel rapport dwar l-azzjoni meħuda mill-awtoritajiet
wara l-ftuħ tal-Proċedura tad-Defiċit Eċċessiv
fit-28 ta' Jannar 2014, il-Kummissjoni vvalutat l-azzjoni li
ttieħdet mill-Kroazja f'Komunikazzjoni ppubblikata
fit-2 ta' Ġunju 2014. B'mod partikolari, il-mira nominali
hija mistennija li tintlaħaq fl-2014, filwaqt li d-defiċit huwa
mistenni li jkun pjuttost 'il fuq mill-mira fl-2015. It-titjib fil-bilanċ
strutturali tal-gvern jaqa' marġinalment inqas minn dak li huwa mitlub
kemm fl-2014 u kemm fl-2015. Fl-aħħar nett, filwaqt li l-kambjament
fil-bilanċ strutturali aġġustat jinsab taħt l-isforz
rakkomandat, l-isforz imkejjel mill-ammont sottostanti tal-miżuri
diskrezzjonali huwa stmat li jiġi mwassal kemm fl-2014 u kemm fl-2015.
Sabiex jitnaqqas l-impatt negattiv fuq it-tkabbir u tittejjeb is-sostenibbiltà
fuq il-konsolidazzjoni, attenzjoni ikbar lill-kwalità tal-miżuri u
tranżizzjoni għal miżuri bbażati fuq l-infiq huma
garantiti. Abbażi tal-valutazzjoni tal-programm u t-tbassir
tal-Kummissjoni, skont ir-Regolament tal-Kunsill (KE) Nru 1466/97,
il-Kunsill huwa tal-opinjoni li, filwaqt li l-Kroazja ħadet azzjoni
effettiva sat-30 ta' April 2014 sabiex tikkoreġi
d-defiċit eċċessiv kif rakkomandat, huma meħtieġa
sforzi addizzjonali sabiex tkun konformi mar-rakkomandazzjoni skont
il-Proċedura ta' Defiċit Eċċessiv biex tikkoreġi
d-defiċit eċċessiv sal-2016 u tiġi żgurata
l-kredibbiltà tal-korrezzjoni.
(10)
Miżuri ta' konsolidazzjoni baġitarji
għandhom ikunu mmirati lejn tkabbir tal-kwalità ta' finanzi pubbliċi,
bil-ħsieb li jinkisbu effiċjenzi partikolarment fil-pagi, fis-sigurtà
soċjali u fl-infiq f'sussidji u biex jipprovdu spazju fiskali
suffiċjenti biex tingħata prijorità lill-infiq u l-investimenti li
jiffavorixxu t-tkabbir, inkluż fi proġetti finanzjati mill-Unjoni.
Il-Kroazja implimentat riformi sinifikanti fil-qafas fiskali tagħha fi
snin riċenti. Madankollu, għad hemm nuqqasijiet fir-rigward
tal-ippjanar baġitarju, il-kontroll effettiv fuq l-infiq u l-applikazzjoni
kunsistenti tar-restrizzjonijiet baġitarji, li għandhom impatt
negattiv fuq it-tfassil tal-politika fiskali. Għalkemm inbidlu
riċentement it-tfassil tar-regoli fiskali għandu jittejjeb iktar.
B'mod notevoli, l-effettività tal-qafas fiskali hija mxekkla min-nuqqas ta'
mekkaniżmi preventivi u konformità dgħajfa mar-regola tad-dejn, u
formulazzjoni ambigwa tar-regola ta' bilanċ baġitarju strutturali.
Filwaqt li l-istabbiliment tal-Kummissjoni għall-Politika Fiskali huwa
milqugħ sew, miżuri addizzjonali huma meqjusa neċessarji sabiex
tissaħħaħ il-pożizzjoni tagħha fl-ippjanar u
l-monitoraġġ tal-baġit, l-iktar notevolment l-indipendenza
mill-awtoritajiet baġitarji kollha.
(11)
Il-Kroazja taffaċċa l-isfida li tfittex
konsolidazzjoni fiskali mingħajr ma tagħmel dannu lill-kompetittività
u l-prospetti ta' rkupru ekonomiku. Kontra sfond bħal dan, il-lat
tad-dħul tal-finanzi pubbliċi huwa ristrett minn definizzjoni dejqa
tal-bażijiet għat-taxxi li joffru rendiment ta' taxxa stabbli u
għandhom ftit impatt distortiv fuq it-tkabbir. F'dan il-kuntest,
il-programm ta' riforma nazzjonali jħabbar pjan biex tiġi introdotta
taxxa fuq il-proprjetà rikorrenti fl-2016 iżda t-tfassil operattiv
tagħha, inkluż dak tal-bażi tat-taxxa, għad irid jiġi
speċifikat. Il-Kroazja hija determinata wkoll biex tieħu miżuri
biex ittejjeb il-konformità mat-taxxa billi tnaqqas l-ekonomija griża.
Ittieħdu passi f'dan il-qasam. L-introduzzjoni gradwali tar-reġistri
tal-flus fiskali żdiedet ir-riċevuti tat-taxxa billi kabbret
is-sorveljanza tat-tranżazzjonijiet. L-organizzazzjoni mill-ġdid
tal-amministrazzjoni tat-taxxa hija mistennija ttejjeb l-effiċjenza u
l-effettività tal-kollezzjoni tat-taxxa filwaqt li tnaqqas il-piżijiet tal-konformità
għall-kontribwenti. Madankollu, fid-dawl tal-bżonnijiet
tal-konsolidazzjoni fiskali, kif ukoll billi titqies dejta li timmira lejn
ammonti sinifikanti ta' taxxi mhux miġbura, jidher li hemm lok biex
tiżdied iktar l-effiċjenza tal-kollezzjoni tat-taxxa u hemm bżonn
ta' sforzi kontinwi biex tittejjeb il-konformità mat-taxxa billi jiġu
pprovduti servizzi elettroniċi lill-kontribwenti.
(12)
Il-Kroazja ħadet miżuri bil-ħsieb li
ttejjeb is-sostenibbiltà u l-adegwatezza tal-pensjonijiet: minn
Novembru 2010, l-età statutorja tal-irtirar, l-età tal-irtirar kmieni u
l-perjodu kwalifikanti għan-nisa ġew miżjuda gradwalment u huma
mistennija li jiġu armonizzati b'mod sħiħ sal-2030. L-emendi
għall-Att dwar l-Assigurazzjoni għall-Pensjonijiet adottat
f'Diċembru 2013 itellgħu l-età statutorja tal-irtirar minn 65
għal 67 u l-età tal-irtirar kmieni minn 60 għal 62. Madankollu, din
iż-żieda se ssir effettiva mill-2031, li mhuwiex ambizzjuż
biżżejjed jekk jitqiesu xejriet demografiċi. Minkejja riformi
implimentati matul snin riċenti, għadhom jeżistu varji
possibiltajiet għall-irtirar kmieni. Meta jiġi kkunsidrat il-limitu
tal-eżenzjonijiet, il-penali għall-bonus tal-irtirar kmieni u
l-irtirar tard joħolqu ftit inċentiva biex in-nies jaħdmu
sal-età statutorja tal-irtirar, li jħalli impatt negattiv fuq il-forniment
tax-xogħol u s-sostenibbiltà tas-sistema tal-pensjonijiet. L-Att dwar
il-Korp tal-Ispeċjalizzazzjoni Forensika Singola ġie adottat fl-2013
biex jgħin jillimita ż-żieda ta' pensjonanti b'diżabbiltà u
jnaqqas il-frodi billi jgħaqqad il-valutazzjonijiet tad-diżabbiltà.
Flimkien mal-ispezzjonijiet miżjuda, dan jindirizza bżonn definit
iżda l-effett fuq l-infiq jiddependi fuq kif il-miżuri huma
implimentati u l-punt sa liem id-deċiżjonijiet huma infurzati.
Pensjonijiet bi skemi speċjali li kienu 'l fuq minn ċertu livell
limitu tnaqqsu b'10 %, għalkemm fuq bażi temporanja, filwaqt li
l-indiċjar tagħhom intrabat ma' skattatur tal-PDG. Minkejja
tentattivi riċenti biex jitnaqqas l-infiq u tiżdied it-trasparenza,
il-pass u l-punt ta' konverġenza tal-pensjonijiet bi skemi speċjali
lejn regoli ġenerali huma kajmana u l-progress globali għadu limitat.

(13)
Is-settur tas-saħħa jikseb riżultati
tas-saħħa raġonevolment tajbin u, b'xi varjazzjoni
reġjonali, is-servizzi huma aċċessibbli, iżda s-sistema
tikkontribwixxi b'mod sinifikanti biex tkompli tagħmel pressjoni fuq
il-finanzi pubbliċi. L-awtoritajiet identifikaw ineffiċjenzi
rimedjabbli fin-netwerk tal-isptarijiet. Il-pjan regolatorju ppreżentat
f'Marzu 2014 għall-organizzazzjoni mill-ġdid tal-kura tal-isptarijiet
jipprovdi għal miżuri li jtejbu l-kosteffettività,
bħar-razzjonalizzazzjoni tan-netwerk tal-isptarijiet, it-tul ta'
żmien medju mnaqqas ta' perjodi fl-isptar, allokazzjoni ta' sodod
aħjar fl-isptarijiet, inkluż għall-kura ta' terminu twil, u kambjamenti
ulterjuri fl-iffinanzjar tal-isptarijiet. Kapaċitajiet ta'
monitoraġġ u implimentazzjoni qawwija kemm fl-isptarijiet u kemm
fil-gvern ċentrali għandhom jiġu żgurati sabiex il-pjan
jitpoġġa fil-prattika. Il-kura ta' terminu twil hija kkaratterizzata
minn servizzi mxerrda bejn is-sistemi tas-saħħa u s-servizzi
soċjali, rati ta' kopertura baxxa u kura formali, infiq għoli
tal-proviżjoni u listi twal ta' stennija.
(14)
Ir-rati tal-impjieg u l-attività huma fost l-iktar
baxxi fl-UE, u huma partikolarment baxxi
għaż-żgħażagħ u l-pensjonanti. Lil hinn minn
żviluppi ċikliċi, dawn ir-riżultati tas-suq tax-xogħol
huma parzjalment relatati ma' ambiti istituzzjonali u tal-politika. Il-Kroazja
daħlet għal riformi tas-suq tax-xogħol sabiex tiżdied
il-flessibbiltà fuq is-suq tax-xogħol. Fażi tal-bidu tar-riforma, li
ġiet kompluta fl-2013, iffokat fuq ir-regolamentazzjoni ta' kuntratti
tal-impjieg ta' terminu definit. Il-gvern adotta tieni proposta
leġiżlattiva f'Jannar 2014 li tipprovdi għat-tnaqqis ta'
nfiq tas-sensji billi jiġu mnaqqsa u semplifikati l-proċeduri u
tiżdied l-flessibbiltà tal-ħin tax-xogħol. Barra minn hekk,
iktar forom ta' xogħol fessibbli bħal kuntratti part-time
għandhom jiġu introdotti. Dawn il-kambjamenti jpoġġu
lill-Kroazja b'mod wiesa' fuq l-istess livell mal-pari tagħha, sa fejn
għandu x'jaqsam l-indiċi tal-protezzjoni tal-impjieg. Għalkemm
dawn il-forom huma mistennija li jkollhom effett pożittiv fuq l-impjieg
globali, huma jimplikaw ukoll riskju miżjud tas-segmentazzjoni tas-suq
tax-xogħol, inkluż l-iżvilupp tal-kuntratti ta' terminu definit.
Sadattant, l-ebda kambjament mhu previst għall-istituzzjonijiet li
jistabbilixxu l-pagi minkejja l-kombinazzjoni partikolari tal-Kroazja ta' pagi
medji relattivament għoljin u impjieg baxx ħafna. Minkejja qgħad
li dejjem qed jiżdied, l-infiq u l-kopertura ta' miżuri tal-politiki
tas-suq tax-xogħol attivi biex jippermettu aċċess imtejjeb
għal, u żmien itwal fis-suq tax-xogħol għadhom taħt
il-medja, speċjalment fir-rigward ta' żgħażagħ, nies
qiegħda għal żmien twil u ħaddiema ikbar fl-età.
Il-kapaċità amministrattiva tas-servizz tal-impjieg pubbliku Kroat huwa
taħt pressjoni qawwija, inkluż fuq livell reġjonali. Sistema
globali biex jiġu sorveljati u evalwati żviluppi fuq is-suq
tax-xogħol u bżonnijiet tas-suq tax-xogħol inkluż
it-tbassir tal-ħiliet ma teżistix u lanqas ma hemm evalwazzjoni
regolari ta' miżuri ta' politika tas-suq tax-xogħol attivi. Hemm
proporzjon għoli ta' attività mħallsa mhux dikjarata.
(15)
Is-sitwazzjoni fuq is-suq tax-xogħol hija ta'
tħassib partikolari għaż-żgħażagħ peress li
l-qgħad tagħhom żdied drastikament u laħaq kważi
50 % fl-2013 filwaqt li l-proporzjon taż-żgħażagħ
li mhumiex fl-edukazzjoni, l-impjieg jew it-taħriġ ikompli
jiżdied. Sfidi importanti jinkludu ħidma ta' outreach għal
żgħażagħ mhux irreġistrati u mobilizzazzjoni
tas-settur privat biex joffri iktar apprendistati, f'konformità mal-objettivi
ta' garanzija taż-żgħażagħ. Il-Kroazja
taffaċċa wkoll sfidi serji fl-edukazzjoni fir-rigward ta' rilevanza
tas-suq tax-xogħol u l-kwalità tal-proviżjoni madwar is-setturi
edukattvi kollha. Hemm nuqqas fit-tagħlim ibbażat fuq ix-xogħol
u l-gwida tal-karriera madwar l-edukazzjoni sekondarja u terzjarja filwaqt li
l-ingaġġ tal-impjegati mal-edukazzjoni u t-taħriġ
vokazzjonali, u l-edukazzjoni sekondarja u terzjarja huwa baxx. Ir-rati
tal-impjieg fost gradwati riċenti huma b'mod sinifikanti iktar baxxi
mill-bqija tal-UE. Is-sistema ta' edukazzjoni u ta' taħriġ
vokazzjonali antikwata għaddejja minn riforma fil-forma ta'
pilotaġġ ta' kurrikula ġodda tal-iskola. L-implimentazzjoni ta'
Qafas tal-Kwalifikazzjonijiet Kroati u l-Istrateġija dwar l-Edukazzjoni,
ix-Xjenza u t-Teknoloġija tinsab pendenti iżda għandha ttejjeb
ir-riżultati edukattivi u tallinjahom mal-bżonnijiet tas-suq
tax-xogħol.
(16)
Qgħad għoli u parteċipazzjoni
tas-suq baxxa wasslu għal deterjorament tas-sitwazzjoni soċjali
fil-Kroazja. Il-proporzjon ta' persuni f'riskju tal-faqar u l-esklużjoni
soċjali żdiedet fi snin riċenti u hija b'mod sinifikanti 'l fuq
mill-medja tal-UE. It-tfassil tas-sistema tal-benefiċċju soċjali
tagħmel possibbli għal reċipjenti biex jakkumulaw trasferimenti
ta' flus li jikkoinċidu. Meta r-reċipjenti jidħlu
fix-xogħol, jitilfu l-benefiċċju ta' uħud minn dawn
it-trasferimenti soċjali, biex b'hekk jinħolqulhom
diżinċentivi biex jidħlu fis-suq tax-xogħol. Hemm ambitu
biex is-sistema tal-protezzjoni soċjali ssir iktar effiċjenti u
trasparenti: bħalissa, l-allokazzjoni ta' skemi u benefiċċji ta'
appoġġ tad-dħul hija mxerrda madwar ħafna istituzzjonijiet
u livelli tal-gvern, b'applikazzjoni inkonsistenti tal-kriterji u trikkib. L-Att
dwar l-Għajnuna Soċjali tal-2013 introduċa ttestjar b'mezzi
iktar stretti u għaqqad erbgħa minn iktar minn
70 benefiċċju fuq livell nazzjonali, inklużi uħud li
jimmiraw gruppi speċifiċi, fid-Dħul Minimu Ġenerali.
"One stop shop" nazzjonali, li permezz tiegħu
l-benefiċċji fi flus fuq livell nazzjonali jkunu amministrati, qed
ikun implimentat gradwalment sal-2016. Madankollu, monitoraġġ u
evalwazzjoni sistemiċi se jkunu diffiċli peress li l-iskemi u
l-programmi ta' appoġġ tad-dħul fuq livelli lokali u reġjonali
u l-varji benefiċċji fi flus mingħajr eżami tal-mezzi li
jolqtu kategoriji speċifiċi tal-popolazzjoni, ma ġewx integrati.
Minkejja numru ta' riformi leġiżlattivi mill-2011, it-tfassil
tas-sistemi tal-benefiċċji soċjali naqas milli jolqot in-nies
l-iktar fil-bżonn.
(17)
Il-qafas regolatorju attwali biex isir in-negozju
fil-Kroazja jimponi piż għoli fuq in-negozji, inklużi nuqqas ta'
ċertezza legali, teħid tad-deċiżjonijiet mhux trasparenti
b'mod partikolari fuq livell lokali, u miżati parafiskali numerużi.
Barra minn hekk, frammentazzjoni għolja tar-responsabbiltajiet
amministrattivi pubbliċi fuq livell reġjonali u lokali u qasma
kumplessa ta' kompetenzi bejn il-ministeri u l-aġenziji fuq livell
ċentrali jikkomplikaw deċiżjonijiet tan-negozju u jtawlu l-proċeduri
amministrattivi. Iddaħħal fis-seħħ approċċ
strutturat fuq livell governmentali ċentrali biex jiġu identifikati
l-ostakoli għan-negozju; madankollu, metodoloġija kunsistenti biex
jitkejjel il-piż amministrattiv mhijiex applikata, li jnaqqas
l-effettività tal-miżuri diġà meħuda. Il-one stop shop
eżistenti għan-negozji jkopri funzjonalitajiet eżistenti biss.
Hemm bżonn li jiġi razzjonalizzat u jittejjeb il-kontroll fuq
sussidji u garanziji pubbliċi; reġistru ċentrali ta' kumpaniji u
individwi appoġġati jirrappreżenta l-ewwel pass f'dan il-qasam.
Il-Kroazja bdiet riformi tal-amministrazzjoni pubblika biex
issaħħaħ il-kapaċitajiet amministrattivi tagħha u biex
ittejjeb l-orjentazzjoni lejn il-klijent tagħha ta' servizzi pubbliċi
għaċ-ċittadini u n-negozji. Madankollu, il-kwalità tal-governanza
pubblika tibqa' baxxa, b'koordinazzjoni dgħajfa madwar livelli differenti
tal-gvern u ftit jew użu formalistiku ż-żejjed ta' tfassil
tal-politika u valutazzjoni bbażati fuq l-evidenza. L-adozzjoni
tal-istrateġija tar-riforma tal-amministrazzjoni pubblika hija pass
fid-direzzjoni t-tajba; l-istrateġija għandha tkun implimentata
bir-reqqa fuq il-livelli kollha tal-gvern. L-esperjenza tal-implimentazzjoni
tal-fondi ta' qabel l-adeżjoni timmira lejn nuqqasijiet f'termini ta'
ppjanar strateġiku u kapaċità istituzzjonali u dgħufijiet
fl-elaborazzjoni tal-proġetti u s-segwitu.
(18)
Kumpaniji proprjetà tal-Istat jew ikkontrollati
mill-Istat huma affettwati b'mod negattiv filwaqt li l-implimentazzjoni
tal-istrateġija għall-ġestjoni ta' assi pubbliċi u
intrapriżi ltaqgħet ma' dewmien. Attwalment, ma hemm l-ebda
proċedura ta' għażla kompetittiva għall-membri u
l-maniġment tal-bordijiet superviżorji, u l-ħatriet mhumiex
ippubblikati. Filwaqt li ttieħdu miżuri biex jittejjeb il-qafas
tal-antikorruzzjoni, huma meħtieġa iktar sforzi fil-prevenzjoni
tal-korruzzjoni, fuq is-saffi kollha tal-gvern. L-elementi prinċipali li
bħalissa huma neqsin mill-qafas tal-antikorruzzjoni jinkludu
mekkaniżmi ta' verifika effettivi għal kunflitti ta' interess u
żvelar tal-assi lil uffiċjali pubbliċi, kif ukoll salvagwardji
speċifiċi għal intrapriżi proprjetà tal-Istat u
kkontrollati mill-Istat. Is-setgħat ta' verifika tal-Kummissjoni
għar-Riżoluzzjoni ta' Kunflitti ta' Interess huma bbażati fuq
il-kompetenzi u l-proattività ta' awtoritajiet oħrajn. Minkejja l-progress
li sar biex tiżdied it-trasparenza tal-proċeduri ta' akkwist
pubbliku, l-għodod tal-valutazzjoni tar-riskju mhumiex qed jintużaw
sistematikament u setturi vulnerabbli jidhru li mhumiex biżżejjed
prijoritizzati. Is-sorveljanza fuq l-implimentazzjoni effettiva ta' regoli ta'
akkwist pubbliku għandha bżonn tiġi infurzata, kif ukoll
bl-għan tal-allokazzjoni ta' fondi tal-UE fis-snin li ġejjin.
(19)
L-applikazzjoni mifruxa tal-proċedura ta'
prefalliment fl-2013 sabet ċertu suċċess fl-indirizzar ta'
problemi tas-servizzjar tad-dejn iffaċċjati minn kumpaniji
fil-kuntest ta' proċeduri ta' falliment kumplessi, għaljin u twal. Madankollu, hemm ambitu biex
jissaħħaħ b'mod konsiderevoli l-istrument billi jiġu
indirizzati varji nuqqasijiet, bħall-kjarifika insuffiċjenti tar-rwol
tal-Istat fil-proċess, it-tisħiħ tar-rwol tal-qrati
kummerċjali fil-validazzjoni ta' talbiet u pjanijiet ta' ristrutturar
tajbin, billi jiġi estiż l-ambitu tal-proċedura biex jippermetti
ristrutturar effettiv qabel ma d-debitur isir insolventi, u l-indirizzar ta'
nuqqasijiet fl-implimentazzjoni tal-liġi. Minkejja numru ta' riformi biex
tittejjeb l-effettività tas-sistema ġudizzjarja, proċedimenti
ġudizzjarji f'kawżi ċivili, kummerċjali u amministrattivi
kontenzjużi huma twal għalxejn, partikolarment fil-prim'istanza.
In-numru ta' kawżi pendenti żdied fl-2013 u huwa għoli
ħafna, partikolarment fir-rigward ta' proċedimenti ċivili u
kummerċjali. Sforz kontinwu sabiex jinħolqu u jiġu infurzati
l-inċentivi t-tajba biex jiġu solvuti proċedimenti fil-ħin
u biex jiġu promossi riżoluzzjonijiet ekstraġudizzjarji,
speċjalment fil-każ ta' talbiet żgħar, huwa
meħtieġ biex jiġu indirizzati dawn il-kwistjonijiet, peress li
jtellfu l-attività tan-negozju u jnaqqsu l-attrattività tal-Kroazja għall-investiment
dirett barrani.
(20)
L-approċċ konservattiv adottat mill-Bank
Nazzjonali Kroat għal regolamentazzjoni prudenti, b'mod notevoli
f'relazzjoni ma' livelli kapitali, fisser li l-banek bnew grad ta'
reżiljenza li wera li huwa bżonnjuż minħabba l-isfidi li
issa qed jaffaċċaw mill-ekonomija dgħajfa. Madankollu,
bl-ekonomija li dieħla fis-sitt sena ta' riċessjoni u self
improduttiv li qed jiżdied, hemm riskji għall-kwalità tal-assi
tal-banek. Huwa milqugħ sew li ċerti portafolli tal-ikbar erba' banek
Kroati, li huma ta' sjieda barranija, se jkunu koperti mit-test ta'
rieżami/stress ta' kwalità tal-assi taż-Żona tal-Euro
tal-Mekkaniżmu Superviżorju Uniku l-ġdid. Madankollu,
l-eżerċizzju jeskludi ċerti portafolli importanti materjalment
minn perspettiva Kroata, peress li l-portafolli huma magħżula
abbażi tar-rilevanza tagħhom fuq livell ta' grupp bankarju. Barra
minn hekk, l-eżerċizzju ma jkoprix banek ta' daqs medju u
żgħar, li jistgħu jkollhom livelli iżgħar ta' kapital
u kwalità tal-assi inqas robusta, u huma potenzjalment importanti
għall-istabbiltà finanzjarja. Il-komplementazzjoni tal-Mekkaniżmu
Superviżorju Uniku b'eżerċizzju dijanjostiku superviżorju
ddiżinjat speċifikament għas-sistema finanzjarja Kroata (u li
jkopri portafolli sinifikanti ta' sussidjarji Kroati li mhumiex parti
mill-eżerċizzju tal-Mekkaniżmu Superviżorju Uniku, kif
ukoll il-banek ta' daqs medju u żgħir) ittejjeb il-fehim globali
tal-klassifikazzjoni tas-self tal-banek u l-adegwatezza tal-provvedimenti tat-telf
mis-self tagħhom.
(21)
Fil-kuntest tas-Semestru Ewropew, il-Kummissjoni
wettqet analiżi komprensiva tal-politika ekonomika tal-Kroazja. Hija
evalwat il-programm ta' konverġenza u l-programm ta' riforma nazzjonali.
Hija kkunsidrat mhux biss ir-rilevanza tagħhom għall-politika fiskali
u soċjoekonomika sostenibbli fil-Kroazja iżda wkoll il-konformità
tagħhom mar-regoli u l-gwida tal-UE, minħabba l-bżonn li
tiġi infurzata l-governanza ekonomika globali tal-Unjoni Ewropea billi
jiġi pprovdut input fuq livell tal-UE f'deċiżjonijiet nazzjonali
futuri. Ir-rakkomandazzjonijiet tagħha skont is-Semestru
Ewropew huma riflessi fir-rakkomandazzjonjiet minn (1) sa (8) hawn taħt.
(22)
Fid-dawl ta' din il-valutazzjoni, il-Kunsill
eżamina l-programm ta' konverġenza tal-Kroazja, u l-opinjoni
tiegħu[8]
hija riflessa b'mod partikolari fir-rakkomandazzjoni (1) hawn taħt.
(23)
Fid-dawl tar-rieżami fil-fond tal-Kummissjoni
u din il-valutazzjoni, il-Kunsill eżamina l-programm ta' riforma
nazzjonali u l-programm ta' konverġenza. Ir-rakkomandazzjonijiet
tiegħu skont l-Artikolu 6 tar-Regolament (UE) Nru 1176/2011 huma
riflessi fir-rakkomandazzjonijiet minn (1) sa (8) hawn taħt.
B'DAN JIRRAKKOMANDA li l-Kroazja
tieħu azzjoni fi żmien il-perjodu 2014-2015 biex:
1.           Timplimenta
b'mod sħiħ il-miżuri baġitarji adottati għall-2014.
Issaħħaħ l-istrateġija baġitarja, billi
tispeċifika iktar miżuri mħabbra għall-2015 u l-2016, u
tikkonsidra miżuri li jiffavorixxu t-tkabbir, permanenti addizzjonali
sabiex tiżgura korrezzjoni sostenibbli għad-defiċit
eċċessiv sal-2016. Fl-istess ħin, tiżgura li l-isforz ta'
aġġustament strutturali kif speċifikat fir-rakkomandazzjoni
tal-Kunsill skont il-Proċedura tad-Defiċit Eċċessiv
jiġi mwassal. Tallinja projezzjonijiet tal-programm ma' standards tas-SEK
u l-ħtiġijiet tal-Patt ta' Stabbiltà u Tkabbir. Tieħu
miżuri biex issaħħaħ il-kontroll fuq l-infiq. Sa
Marzu 2015, twettaq rieżami ta' nfiq bir-reqqa.
Issaħħaħ il-proċess ta' ppjanar baġitarju, b'mod
partikolari billi ssaħħaħ l-eżattezza ta' tbassir
makroekonomiku u baġitarju u ssaħħaħ in-natura li torbot ta'
limiti ta' nfiq annwali u ta' terminu medju u ttejjeb it-tfassil ta' regoli
fiskali. Sa Ottubru 2014, abbażi tal-liġi tal-Kummissjoni
għall-Politika Fiskali stabbilita riċentement,
issaħħaħ l-indipendenza tagħha mill-awtoritajiet
baġitarji kollha, twessa' l-mandat tagħha, b'mod notevoli fir-rigward
tal-monitoraġġ tar-regoli fiskali kollha u l-valutazzjoni ex ante
u ex post tat-tbassir, u tiżgura riżorsi adegwati. Billi tibni
fuq pjanijiet imsemmija fil-programm ta' riforma nazzjonali, tippreżenta
strateġija konkreta biex tirriforma t-tassazzjoni tal-proprjetà
rikorrenti. Tibda proċess ta' rappurtar u rieżami tal-infiq
tat-taxxa. Ittejjeb il-konformità mat-taxxa, b'mod partikolari billi tkabbar
iktar l-effiċjenza tal-amministrazzjoni tat-taxxa; tippreżenta pjan
ta' azzjoni għal dan l-għan sal-aħħar tal-2014.
2.           Tadotta
leġiżlazzjoni sa' Marzu 2015 biex tgħaġġel
l-armonizzazzjoni ppjanata tal-etajiet statutorji tal-irtirar tan-nisa u
l-irġiel u biex tavvanza ż-żieda ppjanata tal-età statutorja
tal-irtirar għal 67 sena. Tnaqqas l-aċċess għal
irtirar kmieni. Tiżgura l-infurzar ta' valutazzjonijiet u kontrolli
tal-pensjonijiet tad-diżabbiltà iktar stretti u tgħaġġel
l-integrazzjoni tal-pensjonijiet skont skemi speċjali fis-sistema
tal-pensjoni ġenerali. Issaħħaħ il-kosteffettività
tas-settur tal-kura tas-saħħa, inklużi sptarijiet.
3.           Timplimenta t-tieni fażi
tar-riforma tal-liġi tax-xogħol, wara konsultazzjoni
mal-imsieħba soċjali, b'mod notevoli fir-rigward ta' kundizzjonijiet
għal sensji u ħinijiet tax-xogħol, u bil-ħsieb li
żżomm segmentazzjoni ulterjuri tas-suq tax-xogħol inkluż
għaż-żgħażagħ, sa Marzu 2015. Tagħmel
eżami mill-ġdid tas-sistema tal-istabbiliment tal-pagi bil-ħsieb
li ttejjeb l-allinjament ta' żviluppi tal-produttività u kundizzjonijiet
tal-pagi. Tippreżenta l-konklużjonijiet ta' dan ir-rieżami
sal-aħħar tal-2014. Issaħħaħ l-effettività u l-kamp
ta' effett ta' politiki tas-suq tax-xogħol attivi billi
ssaħħaħ il-kapaċitajiet amministrattivi tas-servizzi
tal-impjieg pubbliku, inkluż fuq livell reġjonali, u billi
żżid il-kopertura tal-ħaddiema żgħażagħ,
nies qiegħda għal żmien twil u ħaddiema ikbar fl-età.
Tagħti prijorità biex tilħaq żgħażagħ mhux
reġistrati u timmobilizza s-settur privat biex toffri iktar apprendistati
f'konformità mal-objettivi ta' garanzija taż-żgħażagħ.
Tiddeskrivi pjanijiet, sal-aħħar tal-2014, biex tindirizza
xogħol mhux iddikkjarat. Timplimenta miżuri biex ittejjeb
ir-rilevanza tas-suq tax-xogħol u l-kwalità tar-riżultati
tal-edukazzjoni billi timmodernizza s-sistemi ta' kwalifikazzjoni, billi
tpoġġi fis-seħħ mekkaniżmi ta' assigurazzjoni ta'
kwalità u billi ttejjeb tranżizzjonijiet skola-xogħol, b'mod notevoli
billi ssaħħaħ l-edukazzjoni vokazzjonali u t-tagħlim ibbażat
fuq ix-xogħol.
4.           Tagħmel rieżami ta'
sistemi tat-taxxa u l-benefiċċji sal-aħħar tal-2014, u
tippreżenta pjan ta' azzjoni biex ittejjeb ir-reattivazzjoni ta' persuni
inattivi u qiegħda. Issaħħaħ l-effettività u t-trasparenza
tas-sistema ta' protezzjoni soċjali billi tikkonsolida iktar
il-benefiċċji, billi tgħaqqad il-kriterji tal-eliġibbiltà u
tgħaqqad id-dejta mil-livelli u l-entitajiet tal-gvern rilevanti kollha
fil-"one stop shop". Ittejjeb l-effettività u l-adegwatezza
tal-benefiċċji tal-assistenza soċjali permezz ta' mira
aħjar tagħhom.
5.           Tieħu miżuri ulterjuri
biex ittejjeb l-ambjent tan-negozju. B'mod notevoli, f'Marzu 2015
tistabbilixxi mira biex il-ħtiġijiet amministrattivi jitbaxxew
konsiderevolment, inklużi l-miżati parafiskali. Tindirizza l-livell
għoli ta' frammentazzjoni u responsabbiltajiet li jikkoinċidu billi
tissimplifika l-proċessi amministrattivi u billi tiċċara l-qafas
tat-teħid tad-deċiżjonijiet u l-kontabilità madwar varji livelli
ta' gvern u f'livell ta' gvern ċentrali bejn il-ministeri u l-aġenziji.
Ittejjeb il-kapaċità amministrattiva u l-ippjanar strateġiku
tal-unitajiet bil-ġestjoni ta' Fondi Ewropej Strutturali u ta' Investiment
u tipprovdihom b'livelli ta' persunal adegwati u stabbli.
6.           Tippreżenta, sa'
Ottubru 2014, pjan dettaljat għall-ġestjoni tal-proprjetà
pubblika għall-2015. Tiżgura li kumpaniji fil-kontroll tal-Istat huma
regolati b'mod trasparenti u responsabbli, b'mod partikolari,
issaħħaħ il-ħtiġijiet ta' kompetenza għal membri
ta' bordijiet ta' ġestjoni u superviżjoni nominati mill-Istat u
tintroduċi reġistru pubbliku għall-ħatriet.
Issaħħaħ il-prevenzjoni tal-korruzzjoni fl-amministrazzjoni
pubblika u f'intrapriżi proprjetà tal-Istat u kkontrollati mill-Istat,
inkluż billi żżid is-setgħat ta' verifika tal-Kummissjoni
dwar il-Kunflitt ta' Interess. Issaħħaħ it-trasparenza u
l-effiċjenza tal-akkwist pubbliku kemm fuq livell ċentrali u kemm fuq
livell lokali, u l-kapaċità li tissorvelja l-implimentazzjoni u taqbad
l-irregolaritajiet.
7.           Sal-aħħar tal-2014
issaħħaħ ir-rwol tal-qrati kummerċjali billi tagħmel
monitoraġġ tat-trasparenza u l-legalità fl-applikazzjoni
tal-proċedura ta' prefalliment korporattiva. Tagħmel eżami
mill-ġdid tat-test obbligatorju ta' insolvenza/illikwidità biex
taċċessa l-proċedimenti għal soluzzjoni ta' prefalliment u
tissimplifika l-proċess ta' insolvenza/likwidazzjoni biex tnaqqas it-tul
tiegħu. Ittejjeb il-kwalità u l-effiċjenza tas-sistema
ġudizzjarja, b'mod partikolari billi tipprovdi inċentivi biex issolvi
proċedimenti f'kawżi ċivili u kummerċjali kontenzjużi
u f'kawżi amministrattivi fil-ħin u biex tagħżel soluzzjoni
barra mill-qorti speċjalment għal talbiet żgħar.
8.           Tikkomplementa r-rieżami
ta' kwalità tal-assi u l-eżerċizzi tat-test tal-istress tal-Bank
Ċentrali Ewropew tal-2014, twettaq eżerċizzju ta' analiżi
ta' portafoll komprensiv imfassal speċifikament għas-settur
finanzjarju Kroat, b'fokus fuq portafolli importanti li mhumiex koperti
mill-eżerċizzju tal-Bank Ċentrali Ewropew u li jinkludu banek
ta' daqs medju u żgħar prinċipali.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 209, 2.8.1997, p. 1.
[2]               ĠU L 306, 23.11.2011, p. 25.
[3]               COM(2014) 412 finali.
[4]               P7_TA(2014)0128 u P7_TA(2014)0129.
[5]               COM(2013) 800 finali.
[6]               COM(2013) 790 finali.
[7]               SWD(2014) 82 finali.
[8]               Skont l-Artikolu 9(2) tar-Regolament tal-Kunsill
(KE) Nru 1466/97.


title: Rakkomandazzjoni tal-Kunsill tat-18 ta’ Frar 2014 dwar il-kwittanza li għandha tingħata lill-Kummissjoni fir-rigward tal-implimentazzjoni tal-operazzjonijiet tal-Fond Ewropew għall-Iżvilupp (it-tmien FEŻ) għas-sena finanzjarja 2012

text:
               29.8.2014

               MT

               Il-Ġurnal Uffiċjali tal-Unjoni Ewropea

               C 289/1

         RAKKOMANDAZZJONI TAL-KUNSILL
   tat-18 ta’ Frar 2014
   dwar il-kwittanza li għandha tingħata lill-Kummissjoni fir-rigward tal-implimentazzjoni tal-operazzjonijiet tal-Fond Ewropew għall-Iżvilupp (it-tmien FEŻ) għas-sena finanzjarja 2012
   2014/C 289/01
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-raba’ Konvenzjoni ACP-KEE, iffirmata f’Lomé fil-15 ta’ Diċembru 1989 (1) u emendata mill-Ftehim iffirmat fil-Mawrizju fl-4 ta’ Novembru 1995 (2),
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, imlaqqgħin fil-Kunsill, dwar il-finanzjament u l-amministrazzjoni tal-għajnuna Komunitarja taħt it-Tieni Protokoll Finanzjarju għar-Raba’ Konvenzjoni ACP-KE (3) (“il-Ftehim Intern”) li jistabbilixxi, fost oħrajn, it-tmien Fond Ewropew għall-Iżvilupp (it-tmien FEŻ), u b’mod partikolari l-Artikolu 33(3) tiegħu,
   Wara li kkunsidra r-Regolament Finanzjarju tas-16 ta’ Ġunju 1998 applikabbli għall-koperazzjoni fil-finanzjament tal-iżvilupp taħt ir-raba’ Konvenzjoni ACP-KE (4), u b’mod partikolari l-Artikoli 66 sa 74 tiegħu,
   Wara li eżamina l-kont tad-dħul u tal-infiq u l-karta tal-bilanċ relatati mal-operazzjonijiet tat-tmien FEŻ kif kienu fil-31 ta’ Diċembru 2012, u r-Rapport Annwali tal-Qorti tal-Awdituri dwar l-attivitajiet iffinanzjati mit-tmien, id-disa’ u l-għaxar Fondi Ewropej għall-Iżvilupp (FEŻ) (5), dwar is-sena finanzjarja 2012, flimkien mat-tweġibiet tal-Kummissjoni li jinsabu f’dak ir-Rapport Annwali,
   Billi

               (1)

               F’konformità mal-Artikolu 33(3) tal-Ftehim Intern, il-kwittanza għall-amministrazzjoni finanzjarja tat-tmien FEŻ għandha tingħata lill-Kummissjoni mill-Parlament Ewropew fuq ir-rakkomandazzjoni tal-Kunsill.

               (2)

               L-implimentazzjoni ġenerali mill-Kummissjoni tal-operazzjonijiet tat-tmien FEŻ matul is-sena finanzjarja 2012 kienet sodisfaċenti,

         B’DAN JIRRAKKOMANDA li l-Parlament Ewropew jagħti lill-Kummissjoni kwittanza fir-rigward tal-implimentazzjoni ta l-operazzjonijiet tat-tmien FEŻ għas-sena finanzjarja 2012.

      Magħmul fi Brussell, it-18 ta’ Frar 2014.

            Għall-Kunsill

            Il-President

         G. STOURNARAS

      (1)  ĠU L 229, 17.8.1991, p. 3.

      (2)  ĠU L 156, 29.5.1998, p. 3.

      (3)  ĠU L 156, 29.5.1998, p. 108.

      (4)  ĠU L 191, 7.7.1998, p. 53.

      (5)  ĠU C 331, 14.11.2013, p. 261.